vahel tuleb järjest eri kohtadest sarnase sisuga sõnumeid ja märke. kõigepealt lugesin ma ühest blogist mõtet, et sa oled juba piisavalt hea, sul on juba kõike külluses ja sa oled juba täiuslik ("you're already good enough, you already have more than enough, and you're already perfect.") - selle endale teadvustamine annab vabaduse olla õnnelik, teha asju, mida armastad, ja aidata teisi. kõik selleks vajalik on olemas. ela kirega ja tunne rõõmu.  siis ma lugesin paar postitust tagasi tsiteeritud thich nhat hanhi raamatut "õnn", mis tuletas ka meelde, et keskendu kõigele heale, mis sul juba olemas on, ja naudi!  deepak chopra raamatud ei lähe mul  millegipärast lihtsalt, erinevalt nii mõnegi teise autori omadest, aga ma sain lõpuks läbi tema "tee armastuse juurde", kus oli ka see inspireeriv mõte: "minus on kõike piisavalt."  ja täna leidsin teisest blogist luuletuse, milles olevad mõtted ka haakusid selle kõigega - see "olen igas olukorras õigel ajal ja õiges kohas" mõte ja "kõik, mis juhtub, on hea" ka.